Вялікае значэнне мае меркаванне старэйшых пра школу, пра настаўнікаў. Трэба мець на ўвазе, што цяжка вучыцца з задавальненнем тады, калі дома бацькі пастаянна крытыкуюць школу, калі ім не падабаецца настаўніца, вучэбная праграма і сам вучэбны працэс… Тут трэба падыходзіць да пытання творча, не паглыбляючы школьніка ў недзіцячыя праблемы. Варта пастарацца знайсці “залаты ключык” для вырашэння ўсіх існуючых супярэчнасцей, у супрацоўніцтве з настаўнікам пачаць ставіць новыя вучэбныя задачы і сумесна рухацца наперад па шляху агульнага поспеху школьніка.